Dalibor Motejlek

Dalibor Motejlek (født 17. april 1942 i Vysoké nad Jizerou) er en tsjekkisk skihopper som konkurrerte for Tsjekkoslovakia. Han satte verdensrekord i skiflyging i 1964.

Han deltok i den tysk-østerrikske hoppuka fra 1960 til 1968, og ble nummer 3 sammenlagt i 1964/65. Han ble også nummer 6 i 1965/66 og nummer 9 i 1967/68. Hans beste enkeltresultat var 2. plass i Bischofshofen 6. januar 1965.

Motejlek var med i VM i 1962 og 1966, med 21. plass i storbakken i Oslo i 1966 som beste plassering. I OL i 1964 ble han nummer 10 i storbakken i Innsbruck og nummer 19 i normalbakken i Seefeld.

15. februar 1964 satte han verdensrekord i skiflyging med 142 meter i Oberstdorf. Rekorden ble slått alt dagen etter.

Dalibor Motejlek har i senere år blant annet vært tsjekkisk landslagstrener.

Referanser

Kilder 
 Jens Jahn, Egon Theiner: Enzyklopädie des Skispringens. AGON Sportverlag, Kassel 2004. ISBN 3-89784-099-5, flere sider
 Sports Reference: Dalibor Motejlek

Eksterne lenker 
 

Tsjekkoslovakiske skihoppere
Tsjekkiske skihoppere
Skihopptrenere
Deltakere for Tsjekkoslovakia under Vinter-OL 1964
Skihoppere under Vinter-OL 1964
Fødsler i 1942